30/12/2020 | Administración LocalMunicipal
Cambre
Aprobación definitiva da modificación da ordenanza fiscal núm.1

O Concello de Cambre en sesión extraordinaria do Pleno de data 4 de novembro de 2020 aprobou provisionalmente para o exercicio 2020 e seguintes a modificación do artigo 2 da ordenanza fiscal núm.1 reguladora do imposto sobre bens inmobles. Durante o período de exposición ao público non se formularon reclamacións, elevándose a definitivos os acordos provisionais adoptados relativos á modificación da ordenanza fiscal núm.1, de conformidade co establecido no artigo 17.3 do Real Decreto Legislativo 2/2004 de 5 de marzo, polo que se aproba o texto refundido da Lei reguladora das facendas locais, polo que entrará en vigor a partir do día seguinte á publicación do anuncio da súa aprobación definitiva no Boletín Oficial da Provincia, e permanecerá vixente ata a súa modificación ou derrogación expresa. De conformidade co artigo 19 do Real Decreto Legislativo 2/2004 de 5 de marzo, contra ditos acordos poderase interpoñer recurso contencioso-administrativo, no prazo de dous meses contados dende o día seguinte ao da publicación destes acordos no Boletín Oficial da Provincia, sen prexuizo de calquera outro recurso que os interesados estimen procedente. As ordenanzas fiscais vixentes na actualidade non sinaladas nos acordos precedentes continuarán vixentes ata que non se acorde a súa modificación ou derrogación. O texto íntegro da ordenanza fiscal num.1 modificada é o que se transcribe a seguir: “ ORDENANZA FISCAL Nº 1 ORDENANZA FISCAL REGULADORA DO IMPOSTO SOBRE BENS INMOBLES Artigo 1º. O imposto sobre bens inmobles esixirase neste Concello de conformidade co disposto nos artigos 60 a 77 do Real decreto lexislativo 2/2004, de 5 de marzo, aplicándose sobre ditas disposicións os elementos determinantes da cota tributaria que se regulan nos artigos seguintes da presente Ordenanza fiscal. Artigo 2º. - Tipos de gravame.1. O tipo de gravame xeral aplicable aos bens inmobles urbanos queda fixado no 0,48 por cento.2. O tipo de gravame aplicable aos bens inmobles de carácter rústico queda fixado no 0,48 por cento.3. O tipo de gravame aplicable aos bens inmobles de características especiais queda fixado no 1,3 por cento.4. Aplicarase un tipo de gravame diferenciado aos bens inmobles urbanos de uso non residencial de maior valor catastral, co límite máximo do 10% dos inmobles de cada uso, como se recolle no arrtigo 72.4 do RDL 2/2004, de 5 de decembro.1. Tipo de gravame aplicable aos bens inmobles urbanos de uso “industrial”: 0,70% · Umbral de valor catastral: 341.160,00 euros 2. Tipo de gravame aplicable aos bens inmobles urbanos de uso “comercial”: 0,70% · Umbral de valor catastral: 112.610,00 euros 3. Tipo de gravame aplicable aos bens inmobles urbanos de uso “oficinas”: 0,70% · Umbral de valor catastral: 222.300,00 euros 4. Tipo de gravame aplicable aos bens inmobles urbanos de uso “obras de urbanización e xardinería, solos sen edificar”: 0,90% · Umbral de valor catastral: 25.090,00 euros 5. Tipo de gravame aplicable aos bens inmobles urbanos de uso “sanidade”: 0,70% · Umbral de valor catastral: 627.750,00 euros 6. Tipo de gravame aplicable aos bens inmobles urbanos de uso “almacén”: 0,70% · Umbral de valor catastral: 83.490,00 euros 7. Tipo de gravame aplicable aos bens inmobles urbanos de uso “ocio-hostelería”: 0,70% · Umbral de valor catastral: 526.900,00 euros Artigo 3º. - Exención por criterios de eficiencia e economía. Ao abeiro do disposto no artigo 62.4 do Real decreto lexislativo 2/2004, de 5 de marzo, establécese unha exención a favor dos bens inmobles urbanos e rústicos nos que a cota tributaria líquida non exceda de tres euros. Artigo 4º. – Bonificacións A. - Terán dereito a unha bonificación do 50 por cento sobre a cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade de empresas de urbanización, construcción e promoción inmobiliaria tanto de obra nova como de rehabilitación equiparable a esta e non figuren entre os bens do seu inmobilizado.1. O prazo de aplicación desta bonificación abarcará desde o período impositivo seguinte ao correspondente ao inicio das obras e ata o posterior ao remate das mesmas, sempre que durante ese tempo se realicen obras de urbanización ou construción efectiva, sen que, en ningún caso, a bonificación poida aplicarse a máis de tres períodos impositivos.2. Para o disfrute desta bonificación, os interesados deberán presentar escrito dirixido ao Sr. Presidente da Deputación Provincial de A Coruña durante o ano correspondente ao inicio das obras, debendo achegar a seguinte documentación: a) Copia do recibo do Imposto sobre bens inmobles, correspondente ao inmoble ao que se refire a solicitude de exención. No caso de que non se dispoña do mesmo, certificación expedida pola Xerencia territorial do Catastro de A Coruña-Provincia, no que se faga constar a referencia catastral do referido inmoble. b) Certificado da concesión da preceptiva licencia municipal que autorice a realización das obras. c) Certificación do Técnico-Director das obras de construción, visado polo Colexio Oficial competente, no que se indique a data de inicio das obras. d) Documentación que acredite que o inmoble para o que se solicita a bonificación non figura entre os bens do inmobilizado da empresa: cédula de calificación provisional, no caso de vivendas de protección oficial, fotocopia do derradeiro balance de situación presentado ante Facenda ou certificación do censor xurado de contas, no que se faga constar tal circunstancia. e) Documentación pola que se acredite que os inmobles aos que afectan as obras constitúen o obxecto da empresa de urbanización, construción ou promoción inmobiliaria: fotocopia dos Estatutos sociais ou fotocopia da declaración de alta no Imposto sobre Actividades Económicas.3. Á vista da documentación presentada, a Deputación Provincial dictará resolución concedendo ou denegando a bonificación solicitada. A bonificación concedida só surtirá efectos para o período impositivo seguinte ao inicio das obras, debendo solicitarse expresamente a súa prórroga para os dous períodos impositivos seguintes, achegando a documentación que acredite que se seguen a cumprir os requisitos establecidos anteriormente. En calquera caso, a presentación da solicitude fóra do prazo establecido no apartado 2, dará lugar a inadmisión da mesma e a conseguinte denegación da bonificación. B.- Terán dereito a unha bonificación de entre o 50 e o 90 por cento na cota íntegra do imposto, aqueles suxeitos pasivos que ostenten a condición de titulares de familia numerosa, de acordo coas seguintes categorías: · Bonificación do 50 por cento para aqueles suxeitos pasivos titulares da condición de familia numerosa xeral. · Bonificación do 90 por cento para aqueles suxeitos pasivos titulares da condición de familia numerosa especial. Esta bonificación concederase a petición do interesado, exclusivamente para a súa vivenda habitual, e sempre que a renda neta da unidade familiar non supere a cantidade resultante de multiplicar o indicador público de renda de efectos múltiples (IPREM), polo número de membros da familia numerosa. Os ingresos acreditados dun exercicio compararanse co IPREM do mesmo exercicio que ditos ingresos. O número de fillos acreditarase mediante a presentación do carné de familia numerosa. Para o disfrute desta bonificación en cada exercicio, os interesados deberán presentar escrito dirixido ao Fidelina Cornelisse Algora do 1 de xaneiro ao 31 de marzo do ano correspondente, debendo achegar a seguinte documentación: · Acreditación de categoría de familia numerosa, por medio do título oficial. · Xustificante de empadroamento do titular da familia numerosa, referido a 31 de decembro do ano inmediatamente anterior, no que consten os membros da unidade familiar e todos os membros da familia numerosa, que conviven con él no inmoble para o que se solicita a bonificación. · Xustificación documental dos ingresos da unidade familiar: copia compulsada da última declaración da renda dos membros da unidade familiar, xustificante de pensións, prestacións sociais, e demais ingresos polos que non estén obrigados a declarar. Á vista da documentación presentada, a Deputación provincial ditará resolución concedendo ou denegando a bonificación solicitada. A bonificación concedida só surtirá efectos para o período impositivo no que se insta a súa concesión, debendo solicitarse de novo nos seguintes períodos impositivos, aportando a documentación que acredite que se seguen a cumprir os requisitos para o seu disfrute. En calquera caso, a presentación da solicitude fóra do prazo establecido dará lugar a súa inadmisión e a conseguinte denegación da bonificación instada. C. En base ao establecido no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora de facendas locais, terán dereito a unha bonificación de ata o 95% sobre a cota íntegra do imposto, os inmobles nos que se implanten actividades económicas ou empresariais que foran declaradas de especial interese ou utilidade municipal por concorrer circunstancias de fomento do emprego, definidas neste punto, que xustifiquen tal declaración, e sempre que coincida o suxeito pasivo do imposto co titular da actividade que crea o emprego. A dita declaración será ditada polo Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros.1. As bonificacións aplicaranse respecto do inmoble no que se desenvolva a actividade que incremente o cadro de persoal con contratos indefinidos iniciais, ou por transformación dos temporais en indefinidos, como consecuencia de implantación ou ampliación, relacionada sempre co inmoble, dunha actividade económica ou empresarial.2. Establécense os seguintes tramos de bonificación: - Pola creación de ata 7 postos de traballo, o 50%. - Pola creación de 8 a 10 postos de traballo, o 60%. - Pola creación de 11 a 13 postos de traballo, o 75% - Pola creación de 14 a 16 postos de traballo, o 80%. - Pola creación de 17 a 19 postos de traballo, o 85% - Pola creación de 20 postos de traballo, o 90% - Pola creación de máis de 20 postos de traballo, o 95%. 3. O emprego indefinido obxecto da bonificación, para cada exercicio bonificado, deberá manterse durante un período de dous anos.4. O prazo de aplicación desta bonifiación será como máximo de tres períodos impositivos e aplicarase desde o período impositivo seguinte á data de autorización de inicio da actividade no local.5. Para o goce desta bonificación, os interesados presentarán no primeiro trimestre do exercicio seguinte á data da autorización de inicio de actividade no local, un escrito dirixido ao sr. Presidente da Deputación de A Coruña, solicitanto a aplicación da bonificación neste imposto, acompañado da seguinte documentación asinada polo representante legal da empresa: a) Declaración censal do IAE ou certificación da Axencia Tributaria que acredite a data de inicio de actividade no termo municipal, no centro de traballo obxecto de bonificación. b) Declaración responsable no que se indique a relación nominal mes a mes dos contratos indefinidos iniciais, ou transformacións en indefinidos, efetuados exclusivamente para o centro de traballo obxecto de bonificación realizados desde a data de autorización de inicio da actividade no local, ata o mes de decembro do execicio anterior ao que correponde aplicar por primeira vez a bonificación no Imposto, indicando o número de horas de cada un deles acompañada da documentación xustificativa da mesma (informe de vida laboral do código conta de cotización). c) En caso de que a actividade se vaia a desenvolver por un arrendatario, deberá acreditar que o propietario lle repercute o imposto sobre bens inmobles. O concello resérvase o dereito de solicitar canta documentación sexa necesaria para a verificación da creación e mantemento de emprego que da lugar á aplicación da bonificación regulada nesta Ordenanza.6. No suposto de contratos a tempo parcial, a creación de emprego computarase de forma proporcional á xornada de traballo a tempo completo. Si do resultado do cómputo se obtén un número decimal, este redondearase ao número enteiro máis próximo.7. O goce da bonificación no segundo e terceiro exercicios queda condicionado ao mantemento das condicións que se cumpriron para o seu outorgamento. Para realizar a comprobación do mantemento do emprego terase en conta a media dos contratos indefinidos exisitentes no ano natural anterior (de 1 de xaneiro a 31 de decembro) segundo a documentación aportada polo representante da empresa e relacionada no punto 5. b). No caso de producirse variacións no número de postos de traballo, a nova bonificación acordarase en función de se estes aumentaron ou diminuíron.” Cambre, 24 de decembro de 2020 A concelleira delegada da área de Economía, Facenda e Recursos Humanos P. D. (R. A. num.1323/2019, de 1 de xullo de 2019) María Dolores Pan Lesta